****

Іс № 2-2166-15

Ш Е Ш І М

Қазақстан Республикасы атынан

27 шілде 2015 жыл Тараз қаласы Жамбыл облысының мамандандырылған ауданаралық экономикалық соты құрамында:

төрағалық етушi судья Г.К. Ажакаева,

хатшылыққа Ж.Зәуірбекұлын, А. Орынбайды, А. Мырзакулованы ала отырып, «Қайынды» жауапкершілігі шектеулі серіктестігінің директоры Г.С. Ибрагимованың (2015 жылы 5 ақпандағы хаттама негізінде) және оның адвокаты Т.И. Жаманбаевтың (2015 жылғы 27 мамырдағы №000813 ордер), «Қайынды» ЖШС-нің қатысушылары Ж.Бақтаевтың, С.М. Абишовтың, А.Ш. Сураншиевтың, Е.П. Койшымановтың, М.К. Есенгельдиевтің және олардың адвокаттары Р.С. Кимнің (2015 жылғы 17 наурыздағы № 001301 ордері), Г. Лидің (2015 жылғы 01 шілдедегі № 013820 ордер) қатысуларымен ашық сот мәжілісінде талап қоюшы «Қайыңды» жауапкершілігі шектеулі серіктестігінің жауапкер Сураншиев Абдижамил Шиналиевичке жалпы жиналыс шешімін мәжбүрлі түрде орындату және құрылтай шартын, мөрін және есептік құжаттарын талап ету туралы және талап қоюшы Абдижамил Шиналиевич Сураншиевтың, Ерлан Парзауович Койшимановтың, Мухит Копбаевич Есенгельдиевтің, Илдар Райфович Хайруллинның, Сабитбай Сагиндыкович Исаевтың жауапкер «Қайыңды» жауапкершілігі шектеулі серіктестігіне жалпы жиналыстың хатттамалық шешімін жарамсыз деп тану туралы талап арыздары бойынша біріктірілген азаматтық ісін қарап,

А Н Ы Қ Т А Д Ы:

Талапкер «Қайыңды» жауапкершілігі шектеулі серіктестігі(бұдан әрі - Серіктестік), оның директор Г.С. Ибрагимова, 2015 жылғы 5 ақпандағы хаттама негізінде әрекет етуші өз талап арызында жауапкер А.Ш.Сураншиевке жалпы жиналыс шешімін мәжбүрлі түрде орындату және құрылтай шартын, мөрін және есептік құжаттарын талап ету туралы сотқа төмендегі негіздермен жүгінген.

Яғни, 2015 жылғы 5 ақпанда кезектен тыс жалпы жиналыста хаттамалық шешім бойынша А.Ш. Сураншиев «Қайыңды» серіктестігінің директоры қызметінен босатылып, оның орынына Г.С. Ибрагимова тағайындалған. А.Ш. Сураншиев жалпы жиналысқа қатысқан және жалпы хаттамалық шешім оған белгілі болатын, бірақ шешім көшірмесін алуға және орындауға қарсы болған. Серіктестіктің құрылтай шартын, мөрін және есептік құжаттарын беруден бас тартқан.

Серіктестіктің қатысушылары А.Ш. Сураншиев, Е.П. Койшыманов, М.К. Есенгельдиев, И.Р. Хайруллин, С.С. Исаев «Қайыңды» жауапкершілігі шектеулі серіктестігіне жалпы жиналыстың хатттамалық шешімін Г.С.Ибрагимованы тағайындау және мұрагерлерді серіктестіктің қатысушылары қатарына қабылдау туралы хаттамалық шешімі жарамсыз деп тану туралы төмендегі негіздермен талап арызбен жүгінген. Яғни, А.Ш.Сураншиев серіктестіктің осы уақытқа дейін директоры болып табылады және әділет, мемлекеттік кіріс органдарында бірінші басшы ретінде тіркелген. 2015 жылғы 5 ақпанда өткен кезектен тыс жалпы жиналысқа, серіктестіктің қатысушысы және оның атқарушы органының басшысы болып табылмайтын Г.С. Ибрагимова шақырылымның бастамашысы болған.

Бұл жағдайда кезектен тыс жалпы жиналысқа шақырудың тәртібі бұзылды. Г.С.Ибрагимовамен ұсынылған компьютерге басылған жалпы жиналысқа қатысушыларды тіркеу тізімі, жиналысты өткізгеннен соң әзірленген және Серіктестіктің жиналысқа келген қатысушылары кіре берісте таза қағазға өз аты-жөндерін жазып, қол қойған. Бұл жәйт А.Ш.Сураншиеваның нұсқауымен жүргізілген қатысушыларды тіркеу барысын бекіту бейне түсірілімімен расталады. А.Сураншиевтің қолы тек қолмен жазбаша жазылған тіркеу тізімінде ғана бар. Серіктестігінің Жарлығына сәйкес 79 қатысушысының жиналысқа жартысынан астамы, яғни 40 немесе одан көп қатысушысы қатысқан кезде заңды шешім қабылдай алады. Қатысушыларды тіркеу тізімінің баспа мәтінінде көрсетілген 54 аты-жөннің 25 адамының қолы жиналған. Мұның ішінде мұрагерлік құқықтарын өздерінің атына заңды түрде рәсімдемеген мұрагерлердің қолдары да бар. Олардың дауыстары есепке алынбайды. Қолмен жазылған тізімге негізделсек, жиналысқа 24 қатысушы келсе, оның алтауының Серіктестіктің шешімдеріне дауыс беру құқығы жоқ. Екі тізімде де кворум сақталмаған. Серіктестіктің жаңа директорын сайлаудан бұрын А.Сураншиевтың лауазымдық құзырлығынан босату туралы мәселені қою қажет еді. Алайда, бұл мәселе қойылмаған. Серіктестіктің мүшелеріне мұрагерлерді қабылдау шешімі заңды емес, сондай-ақ хаттамалық шешімде олардың аты-жөні көрсетілмеген және олар нотариалды түрде рәсімделген мұрагерлік құқығы туралы куәліктерін *(*заң жүзінде немесе мұрагерлік жолмен)ұсынбаған. Сонымен қатар, Е.П.Койшиманов, М.Есенгельдиев, И.Р.Хайруллин, С.С.Исаев серіктестіктің мүшелері болатын жиналыс туралы хабарлама алмаған, яғни күн тәртібіне өз ұсыныстарын беру құқықтары бұзылған.

2015 жылғы 1 шілдедегі ұйғарыммен аталған талап арыздар бір өндіріске біріктірілген.

Сот мәжілісінде Г.С. Ибрагимова және оның адвокаты Т.И. Жаманбаев талап арызды қолдап, қанағатандыруды өтінген. Ал А.Ш. Сураншиевтің, Е.П. Койшымановтың, М.К. Есенгельдиевтің, И.Р. Хайруллиннің, С.С.Исаевтың талап арызды мойындамай, іс жүзінде қазіргі таңда серіктестік 51 адамнан құрылғанын,олардың ішінде қайтыс болған және серіктестіктен өз жер телімімен шаруа қожалықтарын құрып шығып кеткен мүшелерінің бар екенін түсіндірді. А.Толеукулов, Б.Жумағұлов, А.Байғазиев, С.Бегалиева, К.Медеркуловтардың мұрагерлікті алу туралы куәліктері жоқ болғанымен, жер қатынас бөлімінің анықтамалары бар. Серіктестіктің барлық мүшелері болатын жиналыс туралы белгіленген тәртіп бойынша хабарландырылған. Ол туралы өз қолтаңбаларымен тізімде растаған. Талап арызды қанаттандырудан бас тартуды сұрады.

Серіктестіктің қатысушылары Ж.Бақтаев, С.М.Абишов А.Ш.Сураншиевты жалпы жиналыс шешімін мәжбүрлі түрде орындату және құрылтай шартын, мөрін және есептік құжаттарын талап ету туралы талап арызды қанағаттандыруды өтінген. Егер оның Серіктестікте жұмыс істемей басқа серіктестікте жұмыс істейтінін ескерсек және олар өз жер телімдерінен көп жылдан бері табыс алмай, сонымен қатар көп жылдан бері өңделмеген жер телімдері мемлекетке өтіп кету қауіпі барын айтты.

Сот мәжілісінде А.Ш. Сураншиев Серіктестіктің құрылтай шартын, мөрін және есептік құжаттарын талап ету туралы талап арызды мойындамай, қанағаттандырудан бас тартуды өтінген. Өйткені қайта сайлау рәсімі заңды емес. Себебі кворум сақталмаған, жиналысқа 24 қатысушы келсе, оның алтауының серіктестіктің шешімдеріне дауыс беру құқығы жоқ болғанымен, ол олардың алдында есеп берді. Ал жаңа директорды сайлау және мұрагерлерді қабылдау кезінде ол қатыспады. Серіктестіктің басқа мүшелерімен Е.П.Койшиманов, М. Есенгельдиев, И.Р.Хайруллин, С.С.Исаев бірігіп берілген Жалпы жиналыстың хаттамалық шешімін жарамсыз деп тану туралы талап арызды қолдайды және қанағаттандыруды сұраған.

Талап қоюшылар Е.П. Койшиманов пен М. Есенгельдиев талап арызды қолдап, кезектен тыс болатын жиналыс туралы хабарлама алмағандықтан және жиналыс туралы бір күн бұрын білгендіктен талап арызды қанағаттандыруды сұраған.

Олардың қорғаушылары Р.С. Ким және Г. Ли Серіктестіктің талап арызды мойындамай, А.Ш. Сураншиевтің, Е.П. Койшымановтың, М.К.Есенгельдиевтің, И.Р. Хайруллиннің, С.С. Исаевтың талап арызды қолдап және талап арызда көрсетілген жағдайды түсіндірді.

Іс құжаттарын, № 24-1919-05-ЖШС Т. Рысқұлов ауданының әділет басқармасынан тіркеу материалын зерттеп, жақтардың түсініктемелерін тыңдап, сот төмендегі тұжырымға келді.

Сот мәжілісінде анықталғандай Серіктестіктің Жарғысындағы мүшелер тізімінде 79 адам тіркелген, бірақ екі мүшесі әрқайсысы екі реттен қайталанған. Атап айтсақ, А.А. Барынов 7 және 78 реттік сандармен тіркелсе, ал С.М. Абишев 30 және 56 реттік сандарымен тіркелген. Осыған байланысты іс жүзінде Жарғыда 77 адам тіркелген, бұл әділет басқармасындағы тіркеу материалындағы тізіммен расталып отыр.

Сонымен қатар Серіктестіктің 13 мүшесі А. Толеукулов, Ж. Кулметов, Б. Жумагулов, А. Байғазиев, Т. Сералиев, Д. Есенгельдиева, У.Шолпанкулова, С. Алиев, А. Бақтаев, С. Бегалиева, Б. Жұманбаев, К. Медеркулов, П.Айтбаева қайтыс болғаны анықталды. Бұл қайтыс болу туралы куәлігімен дәлелденген. Осыған байланысты Серіктестіктің мүшелері 13 адамға кеміді.

Сонымен қатар, Қайыңды ауылдық округі әкімі А. Абишевтың жауабына сәйкес 17 Серіктестіктің қатысушылары: У. Абылғазина, С.Шалбаев, Р. Сметова, Е.Исаев, М. Нуржанова, А. Нуржанов, Г. Нуржанова, У. Скендеров, М. Скендеров, Е. Сералиев, Д.Кенесариева, К. Домина, Б.Ауганбаев, Ж. Мыхиев, А.Нысанбаев, А.Бошкулов, И.Дуйсенбиев «Қайыңды» жауапкершілігі шектеулі серіктестігінің құрамында болып, өз жер пай үлестерімен шаруа қожалық құрып шығып кеткен, Қайыңды ауылдық округінде жеке шаруа қожалық мүшелері ретінде тіркелген.

Сот отырысында Серіктестіктің директоры А.Ш. Сураншиев серіктестіктегі мүшелердің өзгеруіне байланысты әділет басқармасына қайта тіркеуден не себепті өтпегендігін түсіндіре алмады. Алайда, сот Г.С. Ибрагимованың жоғарыда айтылған 17 қатысушысы әрқайсылары бірнеше жыл бұрын өз жер пай үлестерімен Серіктестіктің құрамынан шыққандықтан, Серіктестікке еш қатысы жоқ екені туралы түсінігін қабыл алды. Қайта тіркеу туралы мәселе Серіктестіктің атқарушы органдарымен, яғни директор арқылы шешілуі керек еді. Өйткені, Жарғының 9.1.тармағына сәйкес атқарушы директор күнделікті басшылық жасап, серіктестіктің жұмысын ұйымдастырып, басқарады.

Жоғарыда көрсетілген жағдайға байланысты, сот Серіктестік қайтыс болғандар мен өз жер пай үлестерімен шығып кеткендерді қоспағанда 47 адамнан құралғаны деген тұжырымға келді.

2015 жылы 5 ақпанда Серіктестікте төменде көрсетілген күн тәртібі бойынша кезектен тыс жалпы жиналыс өтті:

1.«Қайынды» ЖШС-нің директоры А.Сураншиевтің жылдық есебін тыңдау;

2. Қайтыс болған үлескерлердің жанұясынан бір адамды үлескерлікке қабылдау;

3. Серіктестікке жаңа басшы сайлау.

Жалпы жиналыс қаулы еткен: А. Сураншиев «Қайынды» ЖШС-нің директорлық қызметінен босатылсын. Г.С. Ибрагимова көпшілік дауыспен «Қайынды» ЖШС-нің директоры болып сайлансын.

Г.С. Ибрагимова жалпы жиналыста жаңа сайланған директор ретінде А.Сураншиев жалпы жиналыстың шешімін орындаудан бас тартуына байланысты жалпы жиналыс шешімін мәжбүрлі түрде орындату және құрылтай шартын, мөрін және есептік құжаттарын А. Сураншиевтен талап ету туралы талап арызбен жүгінді.

Сонымен қатар, А.Ш. Сураншиев және Серіктестіктің қатысушылары Е.П. Койшыманов, М.К. Есенгельдиев, И.Р. Хайруллин, С.С. Исаев жоғарыда аталған жалпы жиналыста қабылданған хаттамалық шешімді бұзу туралы талап арызбен сотқа қайырылды.

Қазақстан Республикасының «Жауапкершілігі шектеулі және қосымша жауапкершілігі бар серіктестіктер туралы» Заңының (бұдан әрі - Заң) 45 бабының 2 бөлігіне сәйкес жауапкершілігі шектеулі серіктестікке қатысушылардың кезектен тыс жалпы жиналысын серіктестіктің атқарушы органы өз бастамасы бойынша шақырады, ал байқаушы және бақылаушы органдар құрылған жағдайларда - сондай-ақ серіктестіктің байқаушы кеңесінің немесе тексеру комиссиясының (тексерушінің) талап етуі бойынша, не жиынтығында жалпы дауыс санының оннан бірінен астамын иеленетін серіктестікке қатысушылардың бастамасымен шақырылады.

Г.С. Ибрагимова Заңның талаптары орындалғандығы туралы 2015 жылы 15 қаңтардағы Серіктестіктің кезектен тыс жиналысының хаттамасын ұсынды. Бұл жиналыста 25 мүше қатысып, жалпы жиналысты 2015 жылы 15 ақпанда өткізу туралы шешім қабылдады.

Алайда, сот хаттамаға сәйкес 25 адамның болғанын, ал тіркелгені тек 23 екеніне назар аударды. Екі қатысушы З.Медеркулова мен М. Байғазиев серіктестікке мүше бола алмайды, себебі олар мұрагерлік құқықтарын куәландырмаған.

Заңның 46 бабының 1 бөлігіне сәйкес жауапкершілігі шектеулі серіктестікке қатысушылардың жалпы жиналысын шақыратын орган немесе адам (адамдар) жиналыстың ашылу күніне дейін он бес күннен кешіктірмей серіктестіктің атқарушы органы жүргізетін қатысушылардың тізбесінде көрсетілген мекен-жайы бойынша серіктестіктің әрбір қатысушысына оның өткізілетіндігі туралы жазбаша хабарлауға міндетті.

Г.С. Ибрагимова жалпы жиналысты өткізу туралы хабарлама алған серіктестік мүшелерінің қол қойылған тізімін ұсынды. Алайда, сот назарына жиналысқа қатыспаған серіктестіктің мүшелері болып табылатын М. Дукенбаев, К.Бакрамова, Г. Косепов және талап етуші М. Есенгельдиевке жалпы жиналыстың өтуі туралы хабарламаның берілгені туралы мәлімет ұсынылмады. Сот аталған мүшелер жиналыстың болатыны туралы талапқа сай хабарланбағаны туралы қорытынды жасады.

Г.С. Ибрагимованың М. Есенгельдиевтің 2015 жылғы 5 ақпандағы жиналысқа қатысқандығы туралы айтқан уәжін сот қабылдамайды, себебі оның аты-жөні тізімге тіркелмеген. Талап арызда Е.П. Койшимановтың, И.Р. Хайруллинның, С.С. Исаевтың хабарлама алмадық деген уәждері сот мәжілісінде расталмады, өйткені іс материалдарына олардың хабарланғаны туралы Г.С.Ибрагимовамен мәлімет ұсынылған.

Оған қоса, аталған тізімде қайтыс болған Сералиев Толеукул, Бақтаев Абжапар, У. Шолпанкулованың қолдары қойылған. Қайтыс болу туралы куәліктері іс-қағаздарға тіркелген.

Заңның 47 бабының 2 бөлігіне сәйкес жалпы жиналыс ашылар алдында оған келген жауапкершілігі шектеулі серіктестікке қатысушыларды және олардың өкілдерін тіркеу жүргізіледі. Қатысушылардың өкілдері тиісті өкілеттіктерін мәлімдеуге тиіс. Тіркелмеген қатысушы (қатысушының өкілі) кворумды айқындау кезінде есепке алынбайды және оның дауыс беруге қатысуға құқығы жоқ.

Сотқа 2015 жылғы 5 ақпанда өткен жалпы жиналыстың екі тізімі ұсынылды: біріншісі компьютермен терілген Г.С. Ибрагимовамен, ал екіншісі қолмен жазылған А.Ш. Сураншиевтің тізімі. Г.С.Ибрагимованың нұсқасында жиналысқа 27 адам қатысты, алайда А.Ш.Сураншиевтің және К. Койшимановтың қолтаңбалары жоқ. Дегенмен, олардың жалпы жиналыста болғаны анықталды. Осы тізімге сәйкес дауыс берушілер қатарында қайтыс болған адамдардың туысқандары А.Толеукуловтың орнына әйелі Г. Тортбаева, Б. Жумагуловтың орнына ұлы Н.Жұмағұлов, А. Байғазиевтың орнына ұлы М. Байғазиев, К.Медеркуловтың орнына әйелі З. Медеркулова, С. Бегалиеваның орнына баласы Н. Абдраимов болғаны анықталды. Аталған қатысушылар өз мұрагерлігін рәсімдемегенін айта кету керек.

Заңның 35 бабына сәйкес егер серіктестіктің құрылтай құжаттарында өзгеше көзделмесе, жауапкершілігі шектеулі серіктестікке қатысушының үлесі оның мұрагерлеріне ауысады. Үлестің мұрагерлерге ауысуы және оны бірнеше мұрагерлер арасында бөлу Қазақстан Республикасының Азаматтық кодексіне сәйкес жүргізіледі.

Қазақстан Республикасының Азаматтық Кодексінің 1072-1 бабының 1 бөлігіне сәйкес мұраны қабылдау мұра ашылған жердегi нотариусқа немесе заңға сәйкес мұра алу құқығы туралы куәлiктi беруге уәкiлеттi лауазымды адамға мұрагердiң мұраны қабылдау туралы өтiнiшiн не мұрагердiң мұраға құқық туралы куәлiк беру туралы өтiнiшiн беру арқылы жүзеге асырылады.

Г.С. Ибрагимова аталған мұрагерлер нотариус арқылы мұрагерлік куәліктерін алмағаны туралы мәлімдеді. Г.С. Ибрагимова ұсынған Жер кадастры ғылыми-өндірістік орталығынан алынған анықтамалар, мұрагерлікті дәлелдейтін құжат болып табылмайды.

Жалпы жиналысқа қатысушы 27 адамның 5-еуі мұрагерлік құқығын рәсімдемегендіктен іс жүзінде 22 қатысушы болып табылады.

Заңның 47 бабының 3, 4 бөлігіне сәйкес серіктестікке қатысушылардың жалпы жиналысы оған келген қатысушылар мен олардың өкілдерінің тіркелу мәліметтері тиісті кворум бар деп болжауға жеткілікті негіз берген жағдайда және жарияланған уақытта ашылады. Егер жауапкершілігі шектеулі серіктестікке қатысушылардың жалпы жиналысына қатысып отырғандар немесе оған өкілдік алған қатысушылар жиынтығында жалпы дауыс санының жартысынан астамын иеленсе, ол заңды, ал кворум шарттары сақталған болып танылады.

2015 жылы 5 ақпандағы өткен жалпы жиналысқа қатысушы 22 мүше, Серіктестіктің анықталған 47 мүшесінің жартыдан көп бөлігін құрамағандықтан, кворум болған жоқ.

Сонымен қатар, сот келесі жағдайды ескерді: Г.С. Ибрагимованың берген жалпы жиналыстың тізімінің нұсқасында Н. Абдраимовтың қолтаңбасы жоқ, ал түпнұсқасында оның қолы бар, сондықтан да сот тізімге күмәндана қарайды. Тізімдегі кейбір қолтаңбалар жалпы жиналыстан кейін қойылуы мүмкін.

А.Ш.Сураншиевтің қолмен жазылған тізімінде жалпы жиналыста 24 қатысушы болғандығы анықталды. Оның 5-еуі дауыс беру құқығы жоқ қайтыс болғандардың туыстары мен О. Медетовтың ұлы С. Медетов. Осыған байланысты сот А.Ш. Сураншиев пен оның қорғаушысы Р.С. Кимнің берген уәждерімен келісе отырып, 2015 жылы 5 ақпандағы жалпы жиналыста кворум болған жоқ деп тапты.

Қазақстан Республикасы Жоғарғы Сотының 2002 жылғы 10 шілдедегі «Қосымша шектеулі серіктестік туралы заңнамаға кейбір мәселелерінің қолданылуы туралы» №2 Нормативтік қаулысының (бұдан әрі-Нормативтік Қаулы) 12 тармағына сәйкес жалпы жиналыстың қатысушыларының шешімі, жалпы жиналыстың өткізілу тәртібінің бұзылуын заңмен көрсетілген серіктестіктің жарлығы және басқа құжаттар мен серіктестіктің ішкі жағдайын қалыптастыру серіктестік қатысушыларының дауыс беруге қатыспаған немесе дауласты шешімге қарсы дауыс бергендерінің арыздары бойынша (мысалы егер сұрақты талқылау барысында күн тәртібіне кірген жалпы жиналыс кворумда қаралмады) сотпен толық немесе ішінара жарамсыз деп танылуы мүмкін.

Сонымен, сот мәжілісінде тараптардың ұсынған құжаттарынан анықталғандай, 2015 жылы 5 ақпандағы өткен жалпы жиналыста қабылданған хаттамалық шешім қатысушылардың кворумы сақталмай қабылданған.

Нормативтік қаулының 13-ші бабының 3-ші тармағының негізінде жалпы жиналыстың шешімі егер серіктестікке қатысушыға заңмен бекітілген және құжаттармен хабарлама берілмесе және серіктестік қатысушыларының жалпы жиналысының өту уақыты мен орны туралы айтылмаса, ол жарамсыз деп табылуға жатады.

Серіктестіктің барлық қатысушылары хабарламаны алғандары туралы мәлімет сотқа ұсынылмады, нақты айтқанда, М. Дукенбаев, К.Бакрамова, Г.Косепов және М. Есенгельдиевтердің хабарламаны алғандары туралы мәлімет жоқ.

2015 жылғы 5 ақпандағы серіктестік жиналысының жоғарыдағы аталған бұзушылықтарын ескере отырып, талап қоюшы А.Ш.Сураншиев, Е.П.Койшыманов, М.К. Есенгельдиев, И.Р. Хайруллин, С.С. Исаев «Қайыңды» жауапкершілігі шектеулі серіктестігіне жалпы жиналыстың хатттамалық шешімін, Г.С. Ибрагимованы тағайындау және мұрагерлерді серіктестіктің қатысушылары қатарына қабылдау туралы хаттамалық шешімі жарамсыз деп тану туралы талап арыз қанағаттандырылуға жатады.

Серіктестігінің А.Ш.Сураншиевке жалпы жиналыс шешімін мәжбүрлі түрде орындату және құрылтай шартын, мөрін және есептік құжаттарын талап ету туралы талапты қанағаттандыруға негіз жоқ.

Азаматтық іс жүргізу Кодексінің 110 бабына сәйкес Серіктестіктің талап қоюшылар А.Ш. Сураншиевтің, Е.П. Койшымановтың, М.К.Есенгельдиевтің, И.Р. Хайруллиннің, С.С. Исаевтың пайдаларына мемлекеттік баж төлеуіне байланысты 991 теңге сот шығындары өндіруге жатады.

Қазақстан РеспубликасыныңАзаматтық іс жүргізу кодексінің 217-221 баптарын басшылыққа ала отырып, сот

Ш е ш і м е т т i:

Талап қоюшы Абдижамил Шиналиевич Сураншиевтің, Ерлан Парзауович Койшимановтың, Мухит Копбаевич Есенгельдиевтің, Илдар Райфович Хайруллинның, Сабитбай Сагиндыкович Исаевтың талап арызы қанағаттандырылсын.

2015 жылы 5 ақпандағы кезектен тыс жалпы жиналысының «Қайыңды» жауапкершілігі шектеулі серіктестігіне Г.С. Ибрагимованы тағайындау және мұрагерлерді серіктестіктің қатысушылары қатарына қабылдау туралы хаттамалық шешімі жарамсыз деп танылсын.

Талап қоюшы «Қайыңды» жауапкершілігі шектеулі серіктестігінен Абдижамил Шиналиевич Сураншиевтің, Ерлан Парзауович Койшимановтың, Мухит Копбаевич Есенгельдиевтің, Илдар Райфович Хайруллинның, Сабитбай Сагиндыкович Исаевтың пайдаларына 991 (тоғыз жүз тоқсан бір) теңге мемлекеттік баж төлеуіне байланысты сот шығындары өндірілсін.

Талап қоюшы «Қайыңды» жауапкершілігі шектеулі серіктестігінің жауапкер Сураншиев Абдижамил Шиналиевичке жалпы жиналыс шешімін мәжбүрлі түрде орындату және құрылтай шартын, мөрін және есептік құжаттарын талап ету туралы талап арызы қанағаттандырусыз қалдырылсын.

Шешімге наразы жақ он бес күн ішінде Жамбыл облыстық сотына Жамбыл облысының мамандандырылған ауданаралық экономикалық соты арқылы шағымдануға, наразылық келтіруге құқылы.

Судья Г.К. Ажакаева

Шешім №158212 бланкіде жазылды.

Көшірме сегіз бетте дұрыс.

Судья Г.К. Ажакаева

Анықтама

Шешім заңды күшіне енген жоқ.

Судья Г.К. Ажакаева